Ego Alaydis, mater ducis Burgundie, notum facio omnibus presentes litteras inspecturis quod dominus Haymo Teffu, miles meus, in mea presentia constitutus, laude et assensu domine Marię, uxoris suę, et filiorum suorum, videlicet Guillermi, canonici Virgiacensis, et Johannis, ob remedium animę suę et antecessorum suorum dedit, concessit et in perpetuum quittavit ecclesię Loci Dei et sanctimonialibus ibidem Deo servientibus duo sextaria bladi que eidem Haymoni Teffu reddere tenebantur. In cujus rei testimonium ad preces supradictorum Haymonis, Marie, Guidonis, Johannis, presentes litteras sigilli mei munimine feci roborari. Actum est hoc anno Domini millesimo ducentesimo quadragesimo, mense aprili.